ज़िद के कारण कुत्ते के भौंकने को नियंत्रण करना खतरे को भांपकर भौंकने को रोकें (Stopping Alarm Barking) किसी भी कारण से कुत्ते के भौंकने को कम करने के तरीके खोजें उदासी और दूसरे कारणों से भौंकने को रोकें (Preventing Compulsive/Boredom Barking) अकेलेपन के कारण उदासीनता और डिप्रेशन को दूर करें (Calming Separation Anxiety)
इस तरह का भौंकना ध्यान खींचने के लिए होता है। कुत्तों के मालिकों के लिए यह एक आम समस्या होती है। अगर कुत्ता किसी ज़िद कि वजह से भौंकता है, तो उसे रोकने का पहला तरीका यह है कि भौंकने पर उसकी वह ज़िद पूरी ना की जाए। इसमें कुछ समय लगेगा खासतौर पर तब, जब कुत्ते के भौंकने पर सालों से उसकी ज़िदों को पूरा किया जा रहा हो।  इस बात को जानने की कोशिश करें कि कहीं कुत्ता शौच जाने के लिए तो नहीं भौंक रहा है, जो कि भौंकने कि एक जायज़ वजह है। किसी छोटी जरूरत के कारण, जैसे बिस्तर पर आने के लिए या ध्यान खींचने के लिए भी कुत्ता भौंक सकता है।  आपका कुत्ता चाहे कितना भी भौंके उसकी ज़िदों को पुरा ना करें, क्योंकि अगर आपने थोड़ी सी भी उसे छूट दी, तो कुत्ता फिर पहले जैसा हो जाएगा और जो भी सुधार अब तक हुआ था वह व्यर्थ जाएगा। हो सकता है कि आपके कुत्ते को अपनी मौजूदगी जताने और ज़िद पूरी करवाने के लिए भौंकने की बहुत पहले से आदत हो और आप उसकी यह आदत छुड़ाने के प्रयास में लगे हों, लेकिन फिर भी वह भौंकता हो, यह आदत छूटने में कुछ समय लगेगा। ऐसी सूरत में बहतर यही रहेगा कि आप उसे सज़ा देने के बजाय उसके भौंकने को नजरअंदाज़ करें।  अगर आप कुत्ते पर चीखेंगे तब भी उसे लगेगा कि आप उस पर ध्यान दे रहे हैं। अगर आप अपना धैर्य खो कर उस पर चीख़ेंगे, तो शायद वह लंबे समय तक भौंके। क्योंकि भौंकने पर प्रतिक्रिया पाने की उसको आदत हो गई है, भले ही वह प्रतिक्रिया नकारात्मक क्यों ना हो।  अगर आपका कुत्ता भौंक रहा है, तो उस पर चीखें नहीं, ना ही दुलार करें और ना उसकी वह जिद पूरी करें। उसकी तरफ देखा भी ना जाए। उसकी तरफ से अपना ध्यान भटकाने का सबसे अच्छा तरीका यह है कि जब तक कि आपका कुत्ता शांत नहीं होता या थक नहीं जाता तब तक आप कोई किताब या अखबार पढ़ें। जब आपका कुत्ता भौंकना बंद कर दे, तो उसकी तारीफ करें और उसे शांत होने पर इनाम दें। कुछ समय बाद आपका कुत्ता यह जान जाएगा कि आपकी बात मानने पर और शांत रहने पर उसे इनाम दिया जाता है।  जैसे ही आपका कुत्ता भौंकना बंद करे, तो उसे फ़ौरन उसका इनाम दे दें। इनाम जल्दी से जल्दी देना चाहिए, ताकि कुत्ता जल्द से जल्द सीख सके कि उसे कैसा व्यवहार करना चाहिए।   जब आपका कुत्ता भौंकना बंद कर दे, तो उसकी तारीफ करें जैसे, "तुम एक अच्छे कुत्ते हो" और उसे उसका इनाम दें।  जब आपका कुत्ता यह सीख जाए कि जब वह भौंकता है, तो उसे नजरअंदाज किया जाता है और शांत रहने पर इनाम दिया जाता है, तब आप धीरे-धीरे इनाम देने की समय सीमा बढ़ा दें। उधारण के तौर पर, पहले आप एक समय सीमा तय कर ले और जब आपका कुत्ता शुरुआती समय सीमा पार कर ले, तो उसे इनाम दें, और उस समय सीमा में रोज कुछ सेकंड्स बढ़ा दें और इस समय सीमा को एक या 2 मिनट तक ले जाने की कोशिश करें और उसके बाद आप कुत्ते को इनाम दें।  बेहतर परिणाम के लिए आप रोज उसके शांत रहने के समय को घटाते-बढ़ाते रहें, ताकि कुत्ता किसी तय सीमा पर इनाम की उम्मीद ना करे और ऐसा करने से कुत्ता भ्रम में भी रहेगा। उदाहरण के तौर पर आप एक हफ्ते की ट्रेनिंग के बाद 20 सेकंड शांत रहने के समय को 1 मिनट या फिर 30 से 40 सेकंड कर सकते हैं। कुत्ते के बुरे व्यवहार को बदलने का सबसे अच्छा तरीका यह है कि उसको कुछ और करने की ट्रेनिंग दी जाए। इस तरह आपके जवाब ना देने पर वह गुस्सा और चिड़चिड़ा होने‌ के बजाय, समझ जाएगा कि उसको इस बुरे व्यवहार की जगह यह उचित गतिविधि करना चाहिए।  कुत्ते को दूसरी गतिविधि सिखाने में काफी समय लग सकता है, लेकिन उसके बुरे बर्ताव को खत्म करने का यह सबसे अच्छा तरीका है। कुत्ते को खेलना सिखाएं, जैसे कोई खिलौना फर्श पर डालें और कुत्ते को सिखाएं कि वह खिलौना आपको लाकर दे।  आप ऐसी परिस्थिति से बचें जिसकी वजह से आपका कुत्ता बुरा व्यवहार करता हो, जैसे खेलते समय अगर आपके कुत्ते की गेंद सोफे के नीचे चली जाती है, जो भौंकने की वजह बन सकती है, तो आप ऐसी व्यवस्था करें की उसका कोई खिलौना सोफे या पलंग के नीचे ना जाए। ध्यान आकर्षित करने के लिए भौंकना बंद करने पर भी ट्रेनिंग बंद ना करें, बल्कि ट्रेनिंग को तब तक जारी रखा जाए, जब तक कि वह हर एक कारण से भौंकना बंद नहीं कर देता। कुछ समय बाद कुत्ता धैर्य से इंतजार करना सीख जाएगा, चाहे उसे खेलना हो, खिलौने या खाने की चीज की आवश्यकता होने पर भी वह संयम से इंतजार करेगा। संकेत देते समय कुत्ता अनजान लोगों पर किसी भी तरह से भौंकना शुरू कर सकता है। असल घुसपैठियों पर भी भौंकना बहुत जरूरी है और इससे मालिक की जान भी बच सकती है। लेकिन हर आने वाले पर भौंकना, जैसे डाकिया, पार्सल डिलीवरी वाला और आपके घर के बाहर आते-जाते पड़ोसियों पर भौंकना आपके लिए परेशानी का कारण बन सकता है।  अलार्म बार्किंग (Alarm barking) यानी संकेत देते समय जरूरी नहीं कि कुत्ता घुसपैठिये का चेहरा देखकर ही भौंके। बहुत से कुत्ते सिर्फ कार के गेट की आवाज सुनकर या बाहर कदमों की आवाज सुनते ही भौंकना शुरू कर देते हैं।  जब कुत्ता संकेत देने के लिए भौंकता है, तो वह हर बार भौंकने के साथ 1 या 2 इंच आगे की ओर बढ़ता जाता है। आपके कुत्ते को चुप करने का सबसे अच्छा तरीका यह है कि उसे सिखाएं कि चुप के आदेश पर उसको शांत होना है। कुत्ते की दूसरी ट्रेनिंग की तरह इस ट्रेनिंग में भी वक्त लगता है और इसमें बहुत धैर्य और संयम बरतने की जरूरत होती है। लेकिन अगर आप कोशिश करेंगे और नियमितता बनाए रखेंगे, तो आक्रामक से आक्रामक कुत्ता भी अच्छा व्यवहार करना सीख जाएगा।  जब भी आपका कुत्ता संकेत देने के लिए भौंकना शुरू करें, तो जब वह तीन चार बार भौंक चुके तो अपने हाथों में कोई खाने की चीज पकड़ें। ऐसा करने से उसका ध्यान वहां से भटक जाएगा और वह भौंकना बंद कर देगा।  जब तक वह भौंकना बंद ना करें तब तक इंतजार करें। संयम बनाए रखें और अपने हाथों में इनाम यानी खाने की चीज को पकड़े रखें।  जैसे ही आपका कुत्ता भौंकना बंद कर दे, तो संयम बरतते हुए लेकिन कठोर आवाज में उसको "quiet" यानी "चुप" रहने का आदेश दें और फिर उसको खाने के लिए इनाम दें।  इस प्रक्रिया को दोहराते रहें, जब तक कि आपका कुत्ता "quiet यानी चुप" शब्द को शांत होने से जोड़ना ना शुरू कर दे। जब आपका कुत्ता कामयाबी से चुप शब्द का 10 या इससे अधिक बार पालन कर ले, तो अब आप बिना इनाम दिए भी उसको चुप का आदेश दे सकते हैं। अगर कुत्ता अब भी आपके आदेश का पालन करता है, तो उसको इनाम दे दिया जाए और अगर कुत्ता आप के आदेश को ना माने, तो आपको अभी इसकी और ट्रेनिंग करनी होगी और उसे लालच के लिए इनाम दिखाना होगा।  आपका कुत्ता इनाम दिए बगैर भी आपके आदेश का पालन करना सीख जाएगा। हालांकि उसकी ट्रेनिंग अब पूरी हो चुकी है, लेकिन फिर भी आपको आपका आदेश मानने पर उसको शाबाशी देनी चाहिए। जब आपका कुत्ता ट्रेनिंग सेशन्स में क्वाइट कमांड का पालन करना सीख जाए, तो अब आपको असल हालातों में भी इस आदेश का इस्तेमाल करना शुरू कर देना चाहिए। यह करने के लिए आप आपके दोस्त की मदद से घर के बाहर कार के दरवाजे को बंद कर सकते हैं, मेल बॉक्स की आवाज और दरवाजे को खटखटाने की आवाज कर सकते हैं, इससे आप आपके कुत्ते की प्रतिक्रिया पता कर सकते हैं और उसको चुप रहने का आदेश दे सकते हैं।  जब भी आपका दोस्त दरवाजे की ओर बढ़े, तो कुत्ते को देने के लिए इनाम तैयार रखें। भले ही अब आपने ट्रेनिंग के समय उसको इनाम देना बंद कर दिया है, लेकिन वास्तविक परिस्थिति में कुत्ते को इनाम देना बेहतर रहेगा।  जब भी आपका दोस्त कुत्ते को ट्रेनिंग देने के लिए दरवाजे पर पोस्टमैन बनकर आए, तो इस बात का ध्यान रखा जाए कि कुत्ते का भौंकना बंद ना होने तक वह दरवाजे से ना हटे। अगर कुत्ते के भौंकते समय वह दरवाजे से हट गया, तो कुत्ता यह समझेगा कि उसके भौंकने से घुसपैठिया भाग गया। अगर आपका कुत्ता भूखा है या फिर अगर उसको रोज़ाना पूरे दिन के लिए घर के बाहर रखा जाता है, तो फिर वह जरूर भौंकेगा। किसी भी तरह की ट्रेनिंग या व्यवहार को परिवर्तन करने का कोई भी तरीका इसके खाने और आराम की जरूरत को पूरा नहीं कर सकता। इसलिए इस बात को सुनिश्चित किया जाए कि आपके कुत्ते के पास पीने के लिए ठंडा और साफ पानी हमेशा मौजूद हो और उसको दिन में दो से तीन बार पोषक खाना खाने को दिया जाए और इसके साथ-साथ कुत्ते के लिए घर में अंदर जाने की सुविधा होनी चाहिए। कभी-कभी कुत्ता भौंक कर आपको यह सूचित करने की कोशिश कर रहा होता है कि वह बीमार या घायल है। अगर आपके कुत्ते के साथ भी कुछ ऐसा ही है, तो जितना जल्दी हो सके उसको पशु चिकित्सक के पास लेकर जाएं। अपने कुत्ते को चुप करने के लिए "quiet यानी चुप" के आदेश की ट्रेनिंग देना, एक बहुत ही अच्छा और कारगर तरीका है। इस तरीके से आप कुत्ते के किसी भी वजह से भौंके जाने को रोक सकते हैं और कभी-कभी सिर्फ यही एक तरीका कुत्ते को चुप करने के लिए कारगर रहता है, जैसे अपने इलाके की हिफाजत के लिए कुत्ते के भौंकने को आप इस तरीके से रोक सकते हैं।  जब भी आपका कुत्ता बेवजह किसी अनजान पर भौंकना शुरू कर दे, तो उसका ध्यान भटकाने के लिए हाथों में कोई इनाम पकड़ें।  जैसे ही आपका कुत्ता भौंकना बंद कर दे, तो उसको "चुप" रहने का आदेश देकर इनाम दें।  अब धीरे-धीरे चुप रहने के आदेश और इनाम देने के बीच के अंतराल को बढ़ाते जाएं। कुछ वक्त बाद इनाम की बजाय केवल चुप का आदेश देना ही उसको शांत कराने के लिए काफी होगा। कुत्ते के बुरे व्यवहार एवं ज्यादा भौंकने की समस्या को नियंत्रित करने के लिए व्यायाम एक अच्छा तरीका है। अगर आपका कुत्ता बेचैन, उत्तेजित या उदास है, तो एक अच्छे व्यायाम के जरिए उसकी इस समस्या और भौंकने को कम किया जा सकता है। आपके कुत्ते की उम्र और शारीरिक क्षमता को ध्यान में रखते हुए, आप आपके कुत्ते को कई तरह से व्यायाम करा सकते हैं। ज्यादा उम्र के कुत्तों के लिए लंबी चहल कदमी और कम उम्र के कुत्तों के लिए आपके साथ जॉगिंग (jogging), गेंद के पीछे दौड़ लगाना, रस्साकशी और दूसरे तरह के खिलौनों से खेलना एक अच्छा व्यायाम है। अगर आपके कुत्ते को किसी चीज को देखकर या कोई बाहरी आवाज सुनकर भौंकने की आदत है, तो इस समस्या का आसान समाधान यह है कि कोशिश की जाए कि कुत्ता उस चीज को देख ना पाए या उस आवाज को ना सुन पाए। अगर वह खिड़की पर खड़ा होकर भौंकता है, तो खिड़की पर पर्दा डाल दें, ताकि वह आते-जाते हुए इंसानों और जानवरों को ना देख सके। अगर वह किसी बाहरी आवाज से भौंकना शुरू कर देता है, तो उसका ध्यान भटकाने के लिए घर में रेडियो चला कर रखें और घर के बाहर से आ रही आवाजों के लिए रोकथाम करें। कुत्ते के व्यवहार को समझने में दक्षता रखने वाले बहुत से विशेषज्ञ मौजूद हैं और हर एक के पास कुछ ना कुछ खास योग्यता होती है। कुत्ते को किसी के पास भी ले जाने से पहले एक बार उसकी ऑनलाइन योग्यता और रिव्यूज (reviews) जरूर देख लें। अगर आप आपके कुत्ते के लिए ऑनलाइन दक्ष व्यक्ति नहीं ढूंढ पा रहे हैं, तो अपने पशु चिकित्सक से ऐसे व्यक्ति के बारे में पूछे जो आपके कुत्ते की खास समस्या का समाधान कर सके।  अकसर कुत्तों के ट्रेनर्स के पास ट्रेनिंग देने का प्रमाण मौजूद होता है। लेकिन कई बार ट्रेनर्स प्रमाण ना होने की वजह से खुद के नाम के आगे पेट साइकोलॉजिस्ट (pet psychologist), पेट थैरेपिस्ट (pet therapist) का भी बेच लगा लेते हैं।  सर्टिफाइड प्रोफेशनल डॉग ट्रेनर्स यानी सीपीडीटी (Certified Professional Dog Trainers CPDTs) स्वतंत्र संस्थानों द्वारा प्रमाणित होते हैं। इनको प्रमाणिकता हासिल करने के लिए एक पेचीदा ट्रेनिंग प्रोग्राम से गुजरना होता है, फिर एक टेस्ट पास करना होता है और बताए गए दस्तावेज जमा करने होते हैं।  बिहेवियरिस्ट (Behaviorists) यानी कुत्ते के व्यवहार समझने में दक्ष व्यक्ति के पास बहुत सी डिग्रियां या बेच हो सकते हैं, लेकिन बिहेवियरिस्ट के पास कम से कम मास्टर डिग्री या पशु व्यवहार में पीएचडी होनी चाहिए। आमतौर पर डॉक्टर की डिग्री वाला बिहेवियरिस्ट सर्टिफाइड एप्लाइड एनिमल बिहेवियरिस्ट (Certified Applied Animal Behaviorist /CAAB) कहलाता है, जबकि जिसके पास मास्टर डिग्री होती है वह एसोसिएट सर्टिफाइड एप्लाइड एनीमल बिहेवियरिस्ट (Associate Certified Applied Animal Behaviorist/ACAAB) कहलाता है। बार्क डिटेरेंट्स (Bark deterrents) जैसे एंटी बार्क कॉलर्स (anti-bark collars) कुत्तों को बहुत ही नापसंद होते हैं, जब सारे उपाय नाकाम हो जाएं, तब ही इनको आखरी हल के तौर पर इस्तेमाल करना चाहिए। बहुत से लोग बार्क कॉलर्स (bark collars) को इस्तेमाल करने को बुरा समझते हैं, क्योंकि उनका मानना है कि यह कुत्ते को भौंकने की सजा देने जैसा है। इन डिवाइस की जगह ट्रेनिंग इसका कारगर हल है। ट्रेनिंग से कुत्ते की व्यवहारिक समस्या लंबे समय के लिए दूर हो जाती है, लेकिन अगर आपके कुत्ते पर ट्रेनिंग से भी कोई फर्क ना पड़े और अगर आपका मकान मालिक आपको वहां से निकालने या पुलिस कार्रवाई करने की धमकी दे, तो ऐसे में आप बार्क कॉलर इस्तेमाल कर सकते हैं।  सिट्रोनेला कॉलर (Citronella collar) कुत्ते के भौंकने पर हर बार सिट्रोनेला की गंध छोड़ता है। यह भी देखने में आया है कि यह कॉलर इलेक्ट्रॉनिक कॉलर जितने ही कारगर होते हैं और इससे कुत्ते को किसी भी तरह की तकलीफ या दुख का अनुभव नहीं होता।  अल्ट्रासोनिक बार्क कॉलर (Ultrasonic bark collar) कुत्ते के भौंकने पर अल्ट्रासोनिक तरंग निकालते हैं, जिसको सिर्फ कुत्ता सुन सकता है। यह आवाज कुत्ते को नापसंद होती है, लेकिन इससे उसको किसी भी तरह का नुकसान नहीं पहुंचता।  शोक कॉलर (Shock collar) बिल्कुल सिट्रोनेला और अल्ट्रासोनिक्स कॉलर ही की तरह होते हैं, लेकिन यह कुत्ते के भौंकने पर उसको हल्का सा करंट का झटका देते हैं। इस कॉलर में आप अलग-अलग तीव्रता पर करंट सेट कर सकते हैं। अगर आप इस कॉलर को इस्तेमाल कर रहे हैं, तो इसको कम तीव्रता पर ही इस्तेमाल करें, ताकि कुत्ते को किसी भी किस्म का नुकसान नहीं पहुंचे। इस बात का भी ध्यान रखें कि इसको बिल्कुल आखरी उपाय के तौर पर ही इस्तेमाल करना है। अगर आपका कुत्ता बेवजह भौंके जा रहा है, या अकेले घर के अहाते में छोड़े जाने पर भौंकना शुरू कर देता है, तो हो सकता है कि वह उदासीनता की वजह से भौंक रहा हो। जो कुत्ते अकेले छोड़े जाने पर भौंकना शुरू कर देते हैं, तो वह अक्सर उदासीनता और डिप्रेशन का शिकार होते हैं, लेकिन उनके भौंकने के और भी कारण हो सकते हैं, जैसे आक्रामक व्यवहार, शौच की समस्या और घर में आपके आगे पीछे फिरना भी उसके भौंकने की वजह बन सकती है। इस बीमारी के निम्न लक्षण हैं:  एक ही तरह से लगातार भौंके जाना।  भौंकते समय या भौंकने के बाद आगे-पीछे दौड़ना।  भले ही उदासीनता और डिप्रेशन के लक्षण नजर ना आएं, लेकिन अकेले छोड़े जाने पर भौंकना शुरू कर देना।  आपका ध्यान केंद्रित करने के लिए भौंकना। व्यायाम और खेल-कूद उदासीनता या दूसरे कारणों से कुत्ते के भौंकने की समस्या का एक आसान और कारगर इलाज है। कुत्ते को टहलाना और तफरी कराना व्यायाम कराने का एक अहम हिस्सा है, भले ही आप कुत्ते को घर के छोटे से अहाते में ही क्यों ना टहला रहे हों। कोशिश करें कि दो लोग मिलकर कुत्ते को कम से कम 10 से 20 मिनट आगे पीछे दौड़ाएं, गेंद या दूसरे खिलौने को उठाने के लिए कुत्ते को पीछे छोड़े और आप काम पर जाने से पहले कुत्ते को जोगिंग के लिए भी लेकर जा सकते हैं।  अपने कुत्ते को रोजाना कम से कम 20 मिनट तक अच्छा व्यायाम कराएं। यह उसकी शारीरिक और मानसिक सेहत के लिए भी बहुत जरूरी है और इससे उसकी उदासीनता और बुरे व्यवहार की समस्या में भी कमी देखने को मिलेगी।  आपको आपके दिन का कुछ समय अपने कुत्ते के साथ खेलते हुए भी बिताना चाहिए। आप उसके साथ लुकाछिपी भी खेल सकते हैं या फिर गेंद को फेंक कर उसको पकड़ने के लिए कुत्ते को दौड़ा सकते हैं। कुत्ते को नई-नई गतिविधियां सिखाना और उसकी प्रैक्टिस कराना, उदासीनता के कारण भौंकने और उसकी दूसरी व्यवहारिक समस्याओं को हल करने का एक आसान और कारगर तरीका है। इन गतिविधियों को सीखने के लिए कुत्ते को ध्यान केंद्रित करना पड़ता है और गतिविधियों को याद करना पड़ता है, जिसमें उसकी शारीरिक और मानसिक ऊर्जा खर्च होती है। जब आपका कुत्ता कुछ गतिविधियां करना सीख जाए, तो अब उससे इन गतिविधियों को रोजाना कराया जाए। जिससे वह इन गतिविधियों को याद रख सकेगा और वह इसी में व्यस्त रहेगा। व्यायाम के साथ-साथ, कुत्ते के भौंकने और दूसरी व्यवहारिक समस्याओं को दूर करने के लिए उसका ध्यान बाधित करना काफी कारगर रहता है। इसके लिए आप मक्खन लगे हुए पज़ल टॉय (puzzle toy) का प्रयोग कर सकते हैं या फिर घर के अलग-अलग कोनों में कुत्ते के खाने के लिए चॉकलेट्स फेंक दें। आप कुत्ते का ध्यान भटकाने के लिए घर पर रेडियो या टीवी भी खुली छोड़ सकते हैं। अपने मालिक से जुदा होने पर हर कुत्ता अलग-अलग तरह का बर्ताव करता है। लेकिन अक्सर कुत्ते घर में रखी चीजों को नष्ट करते हैं और निरंतर भौंकते रहते हैं। ऐसा बर्ताव तभी देखने को मिलता है जब कुत्ते का मालिक घर से बाहर हो या काम पर गया हो, कुछ कुत्ते इस तरह का बर्ताव नहीं करते जिसकी वजह से मालिक को यह पता नहीं चलता कि उनका कुत्ता भी उदासीनता और अवसाद की बीमारी से पीड़ित है। इस बीमारी के निम्न लक्षण है:  भले ही आप घर में ना हों, फिर भी कुत्ता आपको हर कमरे में तलाशेगा।  घर से निकलने के लिए तैयार होने पर कुत्ता कांपने लगेगा, हांपना या रोना शुरू कर देगा।  घर पर मौजूद ना होने पर कुत्ता घर के अंदर ही मल-मूत्र करने लगेगा।  आपकी गैरमौजूदगी में अगर कुत्ता चीजों को चबाता है, तो वह इस बीमारी से पीड़ित हो सकता है।  अकेले छोड़ने पर कुत्ता  फ़र्श, दीवार या दरवाज़े को नोचता या खोदता है, तो वह इस बीमारी से पीड़ित हो सकता है।  अकेला छोड़ने पर कुत्ते के भौंकने या रोने की शिकायत पड़ोसी कर सकते हैं। इसको काउंटर-कंडीशनिंग (counterconditioning) कहते हैं, इसमें कुत्ते को डर और अकेलेपन पर काबू पाने के लिए कुछ और अच्छा करने की ट्रेनिंग दी जाती है। अगर अकेले रहने पर आपका कुत्ता डिप्रेशन और डर का शिकार होता है, तो ऐसी सूरत में उसको इस बात की ट्रेनिंग दी जाए कि वह अकेलेपन को डर की बजाय इनाम से जोड़े। जिससे वह अकेले रहने पर भी अच्छा महसूस कर सके।  जब भी आप घर छोड़े, कोशिश करें कि अपने कुत्ते को ऐसा खिलौना दें, जो किसी खाघ सामग्री से भरा हुआ हो। कोई ऐसा खोखला खिलौना जिसमें आसानी से कुछ भरा जा सके, जैसे पनीर (spray cheese) या कम चर्बी वाला मक्खन (low fat peanut butter), ऐसा करने से आपका कुत्ता 20 से 30 मिनट तक व्यस्त रहेगा। इस वक्त में वह यह भूल जाएगा कि जब आप घर से निकल रहे थे तब वह डरा हुआ था।  जैसे ही आप घर पर पहुंचें, तो उस खिलौने को कहीं छिपा दें, ताकि आपका कुत्ता इस बात का आदी हो जाए कि जब आप घर पर नहीं होते तभी उसे वह खिलौना मिलता है।  इस बात का ध्यान रखें की (counterconditioning) सिर्फ ऐसे मामलों में काम करती है, जब आपके कुत्ते को ज्यादा गंभीर उदासीनता और अवसाद की बीमारी ना हो। हालांकि आपके कुत्ते को खिलौना ऐसी हालत में भी मनोरंजक लगेगा, लेकिन आपको इसके इलाज के लिए कोई और तरीका खोजना होगा। अगर आपका कुत्ता गंभीर उदासीनता और अवसाद की बीमारी से पीड़ित है, तो वह कभी भी एक रात में ठीक नहीं हो सकता। अपने कुत्ते को अकेला रहने का आदी बनाने का सबसे अच्छा तरीका यह है कि उसे अकेलेपन की आदत डाली जाए और उसे यह सिखाएं कि घर से निकलने के लिए तैयार होने का मतलब हमेशा के लिए छोड़ कर जाना नहीं होता। यह एक धीमी प्रक्रिया है जिसमें हफ्तों का अभ्यास और नियमितता की जरूरत होती है, लेकिन अच्छे परिणाम के लिए यह बहुत प्रभावी साबित होगा।  आपके जाने की वजह से कुत्ते में होने वाली उदासीनता को दूर करने के लिए कुत्ते को इसका आदी बनाएं, कुत्ते को आपके घर से निकलने वाले संकेत दें, जैसे अपने कोट को उठाएं या रखें या चाबियों को खन-खनाएं। ऐसा दिन में काफी बार करें, भले ही आप घर से बाहर ना जा रहे हों।  अपने कुत्ते को सिखाएं कि वह आपकी गैर-मौजूदगी में कैसे आराम से रह सकता है, जब भी आप घर से बाहर जाएं या आपका कुत्ता आपकी नजरों के सामने ना हो, तो उसे सिखाएं कि वह बैठ या लेट भी सकता है।  जब आपका कुत्ता आपकी नजरों से दूर रहने का आदी हो जाए, तो कोशिश करें की आप दरवाजा बंद कर लें ताकि वह आपके पास ना आ पाए। धीरे-धीरे घर से बाहर रहने या दरवाजा बंद रहने के समय को बढ़ाते जाएं।  कुत्ते से अलग रहने की शुरुआत करने के लिए घर के अंदर मौजूद दरवाजों का इस्तेमाल करें, जैसे बाथरूम और बेडरूम का दरवाज़ा। सीधे घर के बाहर वाले दरवाजे का इस्तेमाल ना करें, ऐसा करने से आपका कुत्ता चिंतित हो सकता है।  कुछ हफ्तों के बाद अब आप कुत्ते से अलग होने के लिए घर के बाहरी दरवाजे का इस्तेमाल करना शुरू करें। लेकिन फिर भी आपको बाहरी दरवाजे का इस्तेमाल नहीं करना चाहिए, जिसको आप आमतौर पर काम पर जाते समय इस्तेमाल करते हैं। इस काम के लिए आप घर के पिछले दरवाजे का इस्तेमाल कर सकते हैं।  जब आप कुत्ते से अलग रहने के समय को बढ़ाना शुरू कर दें, तो अकेलेपन से उसका ध्यान भटकाने और उसको बहलाने के लिए खिलौनों का इस्तेमाल करें। दरवाजा बंद करके या दरवाजे के पीछे जाकर कोशिश करें कि उसको 10 से 20 सेकंड के लिए खिलौना दिया जाए। कुत्ते को आप की गैर-मौजूदगी और अकेलेपन का आदी होने में समय लगेगा और इसके लिए प्रैक्टिस और ट्रेनिंग की जरूरत पड़ेगी। देखने में आया है कि ज्यादातर कुत्ते मालिक के जाने के 40 मिनट के अंदर ही चिंतित और परेशान करने वाला व्यवहार करना शुरू कर देते हैं और आप की गैर-मौजूदगी के शुरुआती 40 मिनट का कुत्ते को आदी होने में कई ट्रेनिंग सेशन्स लगेंगे।  हर ट्रेनिंग सेशन में आपकी गैर-मौजूदगी के अंतराल को कुछ सेकंड बढ़ा दिया जाए। लेकिन बहुत ज्यादा समय बढ़ाने से आपका कुत्ता दुखी हो सकता है और वह उत्तेजित होकर दुर्व्यवहार भी कर सकता है।  अगर आपका कुत्ता 90 मिनट तक अकेले होने पर भी शांत रहने का आदी हो चुका है, तो अब वह आसानी से 4 से 8 घंटे भी घर पर अकेले में गुजार सकता है। लेकिन फिर भी शुरुआती दिनों में अगर हो सके तो आपको उसे पूरा दिन अकेला रखने की बजाय चार घंटे के एकांत से शुरुआत करनी चाहिए।  अगर आपने ट्रेनिंग और प्रैक्टिस को इसी तरह जारी रखा और कम से कम दिन में दो बार यानी सुबह और शाम कुत्ते को प्रैक्टिस और ट्रेनिंग कराते रहे, तो आप 1 महीने के अंदर ही कुत्ते के अच्छा व्यवहार और शांत रहने को लंबे समय के लिए सुनिश्चित कर सकते हैं। क्योंकि हर कुत्ता दूसरे कुत्ते से अलग होता है, तो हो सकता है कि आपके कुत्ते को लंबे समय तक रोजाना ज्यादा ट्रेनिंग सेशन्स की जरूरत हो। धैर्य बनाए रखें और इस बात को ध्यान रखें कि आपका कुत्ता ऐसा व्यवहार इसलिए कर रहा है क्योंकि वह आपसे प्यार करता है और वह डर रहा है कि आप उसको छोड़ देंगे। अगर आपका कुत्ता ट्रेनिंग के बाद भी शांत व्यवहार नहीं कर पा रहा या आपके मकान मालिक और पड़ोसियों ने ट्रेनिंग के बाद भी आपके कुत्ते के व्यवहार पर चिंता जाहिर की है, तो ऐसे में आपको दूसरे विकल्पों के बारे में सोचने की जरूरत होगी।  इस बारे में पता करें कि क्या आप आपके कुत्ते को आपके काम वाली जगह पर ले जा सकते हैं। यह एक अच्छा उपाय तो नहीं हैं, लेकिन बहुत सी जगहों पर कुत्ते को साथ लाने की इजाजत मिल जाती है। अगर आप आपकी परेशानी के बारे में आपके बॉस को अवगत करा देंगे, तो इजाज़त मिलने की संभावना और बढ़ जाएगी।  आपकी गैर-मौजूदगी में परिवार के किसी सदस्य दोस्त को कुत्ते की देखभाल की जिम्मेदारी दें। ज्यादातर कुत्ते उदासीनता और डिप्रेशन का शिकार तब ही होते हैं, जब उनको पूरी तरह अकेला छोड़ दिया जाता है। इसलिए किसी की भी मौजूदगी इस समस्या से निजात पाने में कारगर साबित होगी।  क्रेट ट्रेनिंग (crate training) देने पर विचार करें: क्रेट ट्रेनिंग (Crate training) या पिंजरे में रहने के परिणाम हर कुत्ते पर अलग होते हैं। कुछ कुत्ते क्रेट में अकेले छोड़े जाने पर डरा हुआ महसूस करते हैं, जबकि कुछ कुत्ते क्रेट को अपने लिए एक सुरक्षित स्थान समझने लगते हैं और उनको इस बात की उम्मीद लगी रहती है कि कुछ ही समय में घर पर कोई आकर उनकी क्रेट के दरवाजे को खोल देगा।  अगर ऊपर बताए हुए सारे उपाय काम न करें, तो सर्टिफाइड प्रोफेशनल डॉग ट्रेनर सीपीडीटी (Certified Professional Dog Trainer CPDT) की मदद लें। सीपीडीटी कुत्ते की ट्रेनिंग में दक्ष व्यक्ति को कहा जाता है। CPDT/सीपीडीटी अच्छी तरह जानता है कि किस तरह आपके कुत्तों की अच्छे ढंग से मदद की जाए। CPDT की जानकारी आप ऑनलाइन निकाल सकते हैं या फिर अपने पशु चिकित्सक से भी इसके बारे में पूछ सकते हैं।
कुत्ते की ज़िदों को पूरा करना बंद करें: कुत्ते के भौंकने को नजरअंदाज करें: कुत्ते को अच्छे व्यवहार करने पर इनाम दें: कुत्ते को कुछ और गतिविधि सिखाएं: ट्रेनिंग जारी रखें: संकेत देने के लिए भौंकने को पहचानें (Recognize alarm barking): अपने कुत्ते को चुप रहना सिखाएं: क्वाइट कमांड (quiet command) यानी चुप रहने के आदेश का इस्तेमाल करें: कुत्ते की जरूरतों को पूरा करें: कुत्ते की सेहत का जायजा लें: ट्रेनिंग पद्धतियों का इस्तेमाल करें: कुत्ते को ज्यादा व्यायाम कराएं: परेशान करने वाली समस्या का निराकरण करें: किसी दक्ष व्यक्ति की सलाह लें: बार्क डिटेरेंट्स (bark deterrents) का प्रयोग करें: उदासी या दूसरे कारण से कुत्ते के भौंकने को पहचानें: अपने कुत्ते को ज्यादा से ज्यादा व्यायाम कराएं: कुत्ते को नई-नई गतिविधियां सिखाएं: कुत्ते का ध्यान बाधित करने का प्रबंध करें: अकेलेपन के कारण हो रही उदासीनता को पहचानें: कुत्ते को कुछ और करने का आदी बनाएं: कुत्ते को अकेले रहने का आदी बनाएँ: धैर्य रखें: दूसरे विकल्पों के बारे में सोचें:
https://www.wikihow.com/Get-Dogs-to-Stop-Barking https://www.wikihow.com/Get-Dogs-to-Stop-Barking https://www.wikihow.com/Get-Dogs-to-Stop-Barking https://www.wikihow.com/Get-Dogs-to-Stop-Barking https://www.wikihow.com/Get-Dogs-to-Stop-Barking
Controlling Request Barking Stopping Alarm Barking Finding Ways to Reduce Overall Barking Preventing Compulsive/Boredom Barking Calming Separation Anxiety